מייקל זיגן

מייקל ג'ונתן זיגן (באנגלית: Michael Jonathan Zegen; נולד ב-20 בפברואר 1979) הוא שחקן אמריקאי-יהודי, הידוע בעיקר מהופעתו בתפקיד ג'ואל מייזל בסדרה "גברת מייזל המופלאה". עוד שיחק בתפקיד דמיאן קיפי בסדרת הדרמה של FX Networks "הצילו (אנ')".

ביוגרפיה
זיגן נולד בגלן רוק (אנ'), ניו ג'רזי ב-20 בפברואר 1979, לאם מורה ולאב עורך דין. כשהיה בן חמש עברה המשפחה לעיירה רידג'ווד (אנ') הסמוכה. יש לו שני אחים. זיגן הוא יהודי. אמו נולדה במחנה פליטים באוסטריה, והורי אמו היו ניצולי שואה מאוקראינה ומפולין.

הוא למד בבית הספר התיכון רידג'ווד (אנ'), שם היה פעיל בתוכנית התיאטרון של בית הספר. ב-2001 סיים זיגן את לימודיו בסקידמור קולג' (אנ') שבסרטוגה ספרינגס, ניו יורק.

 קריירה 
בשנת 2001 שיחק בסרט הקצר "The Pizza Boy" בתור צ'רלי. 

תפקידו בסדרה "הצילו" החל כדמות משנה בעונות הראשונה עד השלישית, בתפקיד האחיין של הדמות הראשית טומי גאווין (דניס לירי). בעונות החמישית והשישית צורף לצוות השחקנים הראשיים, כשהדמות שגילם הפכה לכבאי מתלמד.

בסוף 2010 לוהק זיגן לגלם את דמותו של הגנגסטר באגסי סיגל בעונות השנייה, השלישית והחמישית של סדרת הדרמה "אימפריית הפשע" של רשת HBO. 

בשנת 2011 לוהק זיגן יחד עם ג'יימס רנסון לתפקידי משנה בסדרה הקומית של HBO' "איך להצליח באמריקה". עוד ב-2011 שיחק זיגן בתפקיד אורח בעונה השנייה של הסדרה "המתים המהלכים" של ערוץ AMC. 

בשנת 2013 הופיע בתפקיד ליאם במחזה של אוף ברודוויי, "Bad Jews".

בשנת 2017, החל לגלם את דמותו של ג'ואל מייזל בסדרה הקומית התקופתית,"גברת מייזל המופלאה" שיצרה איימי שרמן-פלדינו עבור שירות "פריים וידאו". הסדרה סיימה את שידוריה ב-2023 לאחר חמש עונות מוצלחות.  

הוא חזר לברודוויי בשנת 2021 כדי לככב במחזה "Trouble in Mind" מאת אליס צ'יילדרס.

 חיים אישיים 
בינואר 2025 נישא זיגן לשחקנית התיאטרון ג'ניפר דמיאנו (אנ') לאחר שהכירו כשעבדו על המחזה "בוב וקרול וטד ואליס" ב-2020. 

פילמוגרפיה
קולנוע
 שנה סרט תפקיד הערות 2005Bittersweet Place טוד 2007 The Girl Next Door אדי 2008 התנקשות בנשיא בית הספר (אנ') סטיבן לוהמן 2009 קיץ מסחרר (אנ') אריק לקחת את וודסטוק (אנ') ברני הקופסה (אנ') גרסין 2012 פרנסס הא בנג'יEx-Girlfriends בלוגר 2015 ברוקלין מאוריציו 2017Becks  פיט 2018 Tyrel  איליי השחף מיכאיל 2020חיה בסרט (אנ')סטיב גריידי / לארי קופר2024Notice to Quitאנדי סינגר

טלוויזיה
 שנה סדרה תפקיד הערות2002לייט שואו עם דייוויד לטרמן (אנ')דווייטפרק: "#9.205" 2004 הסופרנוס משתתף במסיבה פרק: "All Due Respect" 2004–2011 הצילו (אנ') דמיאן קיפי 42 פרקים 2006 שוב מתאהב (אנ') לות'ר פרק: "Mything Persons" 2009מרסי (אנ') ג'ייסון קיניר פרק: "Pulling the Goalie" 2011 איך להצליח באמריקה אנדי סוסמן 4 פרקים 2011–2014 אימפריית הפשע באגסי סיגל 11 פרקים 2012 המתים המהלכים רנדל קולבר 4 פרקים 2014 בנות ג'ו 3 פרקים2015האישה הטובהג'סטין פרטרידג'פרק: "Loser Edit"רגעים קטנים של אושר (אנ')אטומיק גולדפארב3 פרקים 2016 חסרי מוח בן ולדראמה פרק: "The Path to War Part Two: The Impact of Propaganda on Congressional War Votes" 2017–2023 גברת מייזל המופלאה ג'ואל מייזל תפקיד ראשי (5 עונות); 43 פרקים2021The Movie Showרוברט וולפמןפרק: "The Movie Show Does Romance"The Pack Podcastוואליפודקאסט; פרק: "The Cat's Pajamas" 2024 הפינגווין אלברטו פאלקון (אנ') 3 פרקים2025מוגזמתזאב8 פרקים

קישורים חיצוניים

הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:בוגרי מכללת סקידמור
קטגוריה:אמריקאים ממוצא אוקראיני-יהודי
קטגוריה:אמריקאים ממוצא פולני-יהודי
קטגוריה:אמריקאים שנולדו ב-1979